CELEX: 32004R2150
Language: hu
Date: 2004-12-16 00:00:00
Title: A Bizottság 2150/2004/EK rendelete (2004. december 16.) a Törökországból származó egyes termékeknek az Európai Közösségbe történő behozatalára vonatkozó 2005. évi vámkontingens megnyitásáról

17.12.2004   
            
            
               HU
            
            
               Az Európai Unió Hivatalos Lapja
            
            
               L 370/36
            
         
      A BIZOTTSÁG 2150/2004/EK RENDELETE
   
   (2004. december 16.)
   a Törökországból származó egyes termékeknek az Európai Közösségbe történő behozatalára vonatkozó 2005. évi vámkontingens megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
   tekintettel az egyes feldolgozott mezőgazdasági termékekre alkalmazandó szabályokról szóló, 1997. április 29-i 1/97 EK–Törökország társulási tanácsi határozatra (2) és különösen annak 1. cikkére,
   mivel:
   
               (1)
            
            
               Az EK–Törökország Társulási Tanács 1/97 határozata a vámuniónak a kereskedelem fejlődése elősegítésére vonatkozó célkitűzéseivel összhangban az egyes tésztakészítmények Törökországból a Közösségbe történő behozatalára értékben kifejezett éves vámkontingenst hoz létre. A 2005-re vonatkozó kontingenst meg kell nyitni és az annak kedvezményeiből való részesülést az 1/95 EK–Törökország társulási tanácsi határozat alkalmazására irányuló részletes szabályok megállapításáról szóló 1/96 határozat módosításáról szóló, 2001. március 28-i 1/2001 EK–Törökország társulási tanácsi határozatban (3) előírt A.TR. szállítási bizonyítványhoz kell kötni.
            
         
               (2)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) meghatározza a vámkontingensek kezelési módjára vonatkozó szabályokat. Helyénvaló annak előírása, hogy az ezzel a rendelettel megnyitott vámkontingenseket ezeknek a szabályoknak megfelelően kell kezelni.
            
         
               (3)
            
            
               Az ebben a rendeletben előírt intézkedések összhangban vannak a Szerződés I. mellékletében nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott közösségi vámkontingens 2005. január 1-jétől december 31-ig nyitott a mellékletben említett, Törökországból behozott termékekre vonatkozóan.
   Az ezen vámkontingens kedvezményeiből való részesülés az EK–Törökország Társulási Tanács 1/2001 határozatának megfelelő A.TR. szállítási bizonyítvány felmutatásához kötött.
   2. cikk
   Az 1. cikkben említett közösségi vámkontingenst a Bizottság a 2454/93/EGK rendelet 308a., 308b. és 308c. cikkének megfelelően kezeli.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 16-án.
      
         
            a Bizottság részéről
         
         Günter VERHEUGEN
         
         
            alelnők
         
      
   
   
      (1)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (2)  HL L 126., 1997.5.17., 26. o.
   
      (3)  HL L 98., 2001.4.7., 31. o.
   
      (4)  HL L 253., 1993.10.11., 1. o. A legutóbb a 2286/2003/EK rendelettel (HL L 343., 2003.12.31., 1. o.) módosított rendelet.
   
      MELLÉKLET
      
                  Tételszám
               
               
                  KN-kód
               
               
                  Árumegnevezés
               
               
                  Kontingens
               
               
                  Alkalmazandó vámtétel
               
            
                  09.0205
               
               
                  1902 11 00
                  1902 19
               
               
                  Nem főtt tészta, nem töltve vagy másképp
               
               
                  2,5 millió EUR
               
               
                  10,67 EUR/nettó 100 kg